CELEX: 22014D0200
Language: el
Date: 2014-09-25 00:00:00
Title: Απόφαση της Μεικτής Επιτροπής του ΕΟΧ αριθ. 200/2014, της 25ης Σεπτεμβρίου 2014, για την τροποποίηση του παραρτήματος XXI (Στατιστικές) της συμφωνίας για τον ΕΟΧ [2015/1268]

30.7.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 202/54
            
         ΑΠΌΦΑΣΗ ΤΗΣ ΜΕΙΚΤΉΣ ΕΠΙΤΡΟΠΉΣ ΤΟΥ ΕΟΧ
   αριθ. 200/2014
   της 25ης Σεπτεμβρίου 2014
   για την τροποποίηση του παραρτήματος XXI (Στατιστικές) της συμφωνίας για τον ΕΟΧ [2015/1268]
   Η ΜΕΙΚΤΗ ΕΠΙΤΡΟΠΗ ΤΟΥ ΕΟΧ,
   Έχοντας υπόψη τη συμφωνία για τον Ευρωπαϊκό Οικονομικό Χώρο (εφεξής «η συμφωνία για τον ΕΟΧ»), και ιδίως το άρθρο 98,
   Εκτιμώντας τα ακόλουθα:
   
               (1)
            
            
               Ο κανονισμός (ΕΕ) αριθ. 549/2013 του Ευρωπαϊκού Κοινοβουλίου και του Συμβουλίου, της 21ης Μαΐου 2013, για το ευρωπαϊκό σύστημα εθνικών και περιφερειακών λογαριασμών της Ευρωπαϊκής Ένωσης (1) ενσωματώθηκε στη συμφωνία για τον ΕΟΧ με την απόφαση της Μεικτής Επιτροπής του ΕΟΧ αριθ. 58/2014 της 8ης Απριλίου 2014 (2).
            
         
               (2)
            
            
               Η προθεσμία που αναφέρεται στο άρθρο 6 παράγραφος 3 του κανονισμού (ΕΕ) αριθ. 549/2013, για την υποβολή δεόντως αιτιολογημένης αίτησης για χορήγηση παρέκκλισης στην αρμόδια εποπτεύουσα αρχή το αργότερο στις 17 Οκτωβρίου 2013, θα πρέπει, επομένως, να προσαρμοστεί, ούτως ώστε να επιτρέπεται στα κράτη της ΕΖΕΣ να ζητούν παρεκκλίσεις δυνάμει του άρθρου 6 παράγραφοι 1 και 2.
            
         
               (3)
            
            
               Το παράρτημα XXI της συμφωνίας για τον ΕΟΧ πρέπει, επομένως, να τροποποιηθεί αναλόγως,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Το σημείο 19κστ [κανονισμός (ΕΕ) αριθ. 549/2013 του Ευρωπαϊκού Κοινοβουλίου και του Συμβουλίου] του παραρτήματος XXI της συμφωνίας για τον ΕΟΧ τροποποιείται ως εξής:
   
               1)
            
            
               Οι προσαρμογές β) και γ) αναριθμούνται ως προσαρμογές γ) και δ).
            
         
               2)
            
            
               Παρεμβάλλεται η ακόλουθη προσαρμογή:
               
                           «β)
                        
                        
                           Στο άρθρο 6 παράγραφος 3, η φράση “17 Οκτωβρίου 2013” αντικαθίσταται από τη φράση “3 μήνες μετά την έναρξη ισχύος της απόφασης της Μεικτής Επιτροπής του ΕΟΧ αριθ. 200/2014, της 25ης Σεπτεμβρίου 2014” όσον αφορά τα κράτη της ΕΖΕΣ.».
                        
                     
         Άρθρο 2
   Η παρούσα απόφαση αρχίζει να ισχύει στις 26 Σεπτεμβρίου 2014, υπό την προϋπόθεση ότι έχουν πραγματοποιηθεί όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας για τον ΕΟΧ (3).
   Άρθρο 3
   Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης.
   
      Βρυξέλλες, 25 Σεπτεμβρίου 2014.
      
         
            Για τη Μεικτή Επιτροπή του ΕΟΧ
         
         
            Ο Πρόεδρος
         
         Kurt JÄGER
      
   
   
      (1)  ΕΕ L 174 της 26.6.2013, σ. 1.
   
      (2)  ΕΕ L 256 της 28.8.2014, σ. 35.
   
      (3)  Δεν έχουν αναφερθεί συνταγματικές απαιτήσεις.